Miley Cyrus

Miley Ray Cyrus (født Destiny Hope Cyrus 23. november 1992 i Franklin i Tennessee) er en amerikansk skuespiller, sanger og låtskriver. Cyrus ble kjent for sin rolle som Miley Stewart/Hannah Montana i TV-serien Hannah Montana på Disney Channel. 

Miley Cyrus ble kjent etter Hannah Montana fra mars 2006 som følge av suksessen med  fjernsynsserien. I oktober 2006 ble en CD utgitt hvor hun sang åtte sanger fra serien. Mileys egen sangerkarriere startet da hun slapp debutalbumet Meet Miley Cyrus den 23. juni 2007. Denne CD-en hadde også hennes første topp-10 singel, «See You Again». I 2008 kom den andre platen til Miley Cyrus, Breakout. Dette var den første CD-en som hun utga som ikke hadde noe med Hannah Montana å gjøre. Både Meet Miley Cyrus og Breakout debuterte på førsteplass på Billboard 200-listen. Den 28. august 2009 slapp Miley Cyrus sin første EP og het The Time of our Lives. Hovedsingelen fra dette albumet het «Party in the USA», og den ble hennes høyeste rangerte og Hollywood Records' raskest selgende singel. Den havnet på en andreplass på Billboard 200-listen, og topp 10 i mange andre land. I 2008 var hun med i filmen Hannah Montana & Miley Cyrus: Best of Both Worlds Concert. Miley Cyrus var deretter på en turne i Europa i 2009, og da spilte hun blant annet i London, Dublin, Birmingham, Manchester og flere steder.

Cyrus har også vært med i den animerte filmen Bolt der hun hadde stemmen til Penny. Miley spilte også inn «I Thought I Lost You», sammen med John Travolta for soundtracket til filmen, og hvor hun ble nominert for en Golden Globe. Den 1. mai 2009 hadde Hannah Montana: The Movie premiere i Norge, og den 2. september kom publikumsfavoritten ut på DVD i norske butikker. Sommeren 2009 kom også kleskolleksjonen hennes i samarbeid med Max Azria ut i alle Walmart-butikkene. I 2008 ble hun listet opp i avisen The Times som en av de hundre mest innflytelsesrike personer i verden. Forbes ranket henne som 35.-plass på en liste over hundre kjendiser som tjente over 25 millioner dollar i 2008. I 2009 hadde hun klatret opp til plass nummer 29. Hun er også en stor fan av Michael Jackson og laget musikkvideoen «Fly On The Wall» som var inspirert av Jacksons klassiker «Thriller».

Første år og bakgrunn 
Cyrus ble født i Franklin i Tennessee, som datter av Leticia «Tish» (født Finley) og countrysangeren Billy Ray Cyrus. Hun vokste opp på sine foreldres gård utenfor Nashville og gikk på Heritage Middle School, men har nå en privat lærer. Mileys gudmor er sangerinnen Dolly Parton.

Mileys bestefar på farsiden er den avdøde Ron Cyrus, politiker for demokratene i Kentucky. Hun har to eldre halvbrødre, Christopher Cody og Trace, sistnevnte er sanger og gitarist i et elektronisk rockeband i California kalt for Metro Station. Hun har også en eldre halvsøster Brandi, en yngre bror Braison og en yngre søster Noah Cyrus. 

Miley ble døpt Destiny Hope (norsk: «skjebne-håpet») da hennes foreldre mente at hun ville oppnå noe stort. Cyrus fikk sitt kjælenavn «Smiley» ettersom hun smilte stadig vekk da hun var yngre. Senere, i 2008 offentliggjorde hun at hun skiftet navnet sitt offisielt til Miley Ray Cyrus. Faren hennes heter Billy Ray, dermed har de begge Ray i navnet. Navneskiftet var gjeldende fra 1. mai 2008. 

Da Miley skulle gå til audition for rollen som Hannah Montana var hun egentlig for ung, men fikk lov likevel. De neste årene ville produsentene at hun skulle bli kvitt sin dialekt, men de endret mening i siste øyeblikk. Da Hannah Montana kom på skjermer over hele verden ble hun øyeblikkelig kjent. Fjerde sesong er ferdig innspilt og vil bli den siste sesongen.

Karriere 

Miley Cyrus var med i Disney Channel Games i 2006 og 2007. Hun har gitt ut en CD-plate under navnet Hannah Montana. Den inneholder alle de kjente sangene fra TV-serien Hannah Montana, pluss en ny sang som er en duett hun synger med sin far, kalt «I Learned From You». I forbindelse med det andre studioalbumet til rollefiguren Hannah Montana, var også debutalbumet til Cyrus med. CD-en het Meet Miley Cyrus. 22. juli 2008 ga hun også ut en CD, som het Breakout. I 2009 ga hun ut sitt andre studioalbum The Time of Our Lives. Sangene «When I Look At You» og «The Climb» kom fra dette albumet.

2010: Can't Be Tamed 
Miley Cyrus avslørte i 2009 at hun kom til å gi ut sitt tredje studioalbum. Deretter kommer hun til å konsentrere seg mer med filmkarrieren. Den første singelen fra det tredje albumet Can't Be Tamed ble utgitt 18. mai. Musikkvideoen til singelen, som heter det samme som tittelen på albumet, ble vist på nettsiden til E! Online 4. mai. I musikkvideoen ser man en mer villere og sexy side av Miley. Albumet Can't Be Tamed ble utgitt 22. juni og var en enkel CD og CD+DVD der det vil være usette bilder fra Cyrus turne «Wonder World Tour». Miley Cyrus har selv sagt dette om albumet at «Det kommer til å være en fin eksplosjon i bilen din» og «Det kommer til å være mer rock og techno-vibe i albumet».

Filmbiografi 
Filmer

TV

-
2012
Punked
punker

-
2012
Two and a Half Men
TBA

Gjesteopptredener

Musikk 

Studioalbum

Konsertalbum

EP-er

Turnéer

Referanser

Eksterne lenker 
 
 
 
 

Sangere fra USA
Skuespillere fra USA
Personer fra Williamson County i Tennessee